ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
23 ก.ย. 2558

สรุปตลาดภาคเช้า
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน ด้วยความกังวลต่อเศรษฐกิจจีนที่ชะลอตัว หลังมีการรายงาน PMI ในเดือน ก.ย.ในระดับที่
 
แนวโน้ม ภาคบ่าย
ประเมินดัชนีมีแนวโน้มอ่อนตัวลงต่อ จากอิทธิพลของตลาดหุ้นจีนที่ปรับตัวลงแรงในภาคเช้า สำหรับตลาดไทย เราประเมินแนวรับในช่วงบ่ายที่ระดับ 1,360 จุด แนะนำเก็งกำไรกลุ่มอิเล็กทรอนิกส์, ธุรกิจส่งออก และกลุ่มท่องเที่ยว จากที่จะได้รับประโยชน์จากค่าเงินบาทที่อ่อนค่า 
 
วิเคราะห์ทางเทคนิค
DCON ราคาปิด 1.51 บาท
แนวรับ 1.50 บาท           แนวต้าน 1.65, 1.80 บาท
แนว cut loss หากใกล้จะหลุด 1.47 บาท
กราฟ DCON ส่งสัญญาณปรับขึ้นแรงอีกครั้ง หลังจากที่ราคารูดหลุดแนวรับที่ 1.80 บาท และการกลับมาฟื้นตัวนี้ ค่า RSI ชี้พุ่งขึ้นแรงล่วงหน้าเป็น Strong Buy ขณะที่กราฟฟอร์มตัวเป็นสามเหลี่ยม ซึ่งหากผ่าน 1.55 บาทจะวิ่งต่อไปอีก 2 แนวต้านถึง 1.80 บาท ราคาหุ้นตรงนี้ถือว่าความเสี่ยงต่ำ โอกาสเด้งตัวสูง  แนะนำเก็งกำไร
 
เด็กแนว
MILL  ก้าวแรกของการทำกำไรก้อนโตเกิดขึ้นแล้ว เมื่อบริษัทแจ้งการขายที่ดินให้กับ GEL จำนวน 175 ไร่มูลค่า 1.27 พันล้านบาท โดยธุรกรรมนี้ทำการโอนยังกรมที่ดินเรียบร้อยโรงเรียนนมไปในวันที่ 21 กันยายน คว้ากำไรเข้ากระเป๋าบันทึกใน Q3 หลังหักภาษีไม่น้อยกว่า 320 ล้านบาท สำหรับกำไรครึ่งแรกคว้าไปแล้ว 178 ล้านบาท คิดอย่าง conservative ในภาวะที่เศรษฐกิจชะลอตัวกำไรจากขายเหล็กราวๆ 280 ล้านทั้งปีรวมกำไรขายที่  เท่ากับ 600 ล้านบาท นี่ยังไม่นับรวมรายการขายที่ให้ KOBE อีกนะ  ถือว่าแค่เป็นน้ำจิ้ม  แต่ในปี 59 นั้นเมื่อโรงเหล็กดำเนินการเต็มที่จะทำให้กำไรเพิ่มขึ้นอีกเพียบ   แถมยังได้ประโยชน์จากเหล็กเส้นที่รัฐเพิ่งประกาศมาตรการกีดกันการนำเข้าของเหล็กจีนอีกด้วย จึงถือเป็นช่วงเวลาที่สบายใจสำหรับ MILL มากที่สุดบริษัทหนึ่ง เพราะคู่แข่งหลายเจ้ายังไม่มีกำไรฟื้นตัวได้เท่านี้
ถ้าอิงจากกำไรที่เด็กแนวประเมินเบื้องต้น ยังไม่นับรวมเหตุการณ์อีกหลายอย่างที่จะเกิดใน Q4 ให้คิดเป็น EPS ที่ 0.19 บาท  ค่า PE ของกลุ่มเหล็กตอนนี้สูงลิบลิ่ว ไม่ว่าจะเป็น TYCN, TSTH, BSBMคู่แข่งเหล็กเส้น แต่หากให้ Conservative เพียง PE 15 เท่าราคาเหมาะสมควรจะอยู่ที่ 2.90 บาท ถ้าราคาไปถึงนั่นจริง  การขายหุ้น PP ของบริษัทให้พันธมิตรก็สนุกเต็มๆ ได้เงินก้อนใหญ่ ส่วนกราฟที่ไม่ค่อยเป็นทรงนั้น หากปรับรูปแบบเป็น W-shape จะมีแนว 1.86 และ 1.95 เป็นแนวต้านที่มองดูทั้งปัจจัยและเทคนิคก็น่าจะได้เห็นนะ เพราะฉะนั้นราคาแถวนี้ซื้อเถอะมีแต่ลำไยอยู่แล้ว